KOMISJONI RAKENDUSMÄÄRUS (EL) nr 1191/2014,

30. oktoober 2014,

millega määratakse kindlaks fluoritud kasvuhoonegaase käsitleva Euroopa Parlamendi ja nõukogu määruse (EL) nr 517/2014 artiklis 19 osutatud aruande vorm ja esitusviis

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 16. aprilli 2014. aasta määrust (EL) nr 517/2014 fluoritud kasvuhoonegaaside kohta ja määruse (EÜ) nr 842/2006 kehtetuks tunnistamise kohta, (1) eriti selle artikli 19 lõiget 7,

ning arvestades järgmist:

Komisjoni määrusega (EÜ) nr 1493/2007 (2) kehtestati sellise aruande vorm, mille esitavad teatavate fluoritud kasvuhoonegaaside tootjad, importijad ja eksportijad vastavalt Euroopa Parlamendi ja nõukogu määrusele (EÜ) nr 842/2006 (3) . Määrus (EÜ) nr 842/2006 on määrusega (EL) nr 517/2014 kehtetuks tunnistatud. Määruse (EL) nr 517/2014 artikliga 19 on kehtestatud uued aruandluskohustused seoses määruse (EL) nr 517/2014 I ja II lisas loetletud ainete tootmise, impordi, ekspordi, lähteainena kasutamise ja hävitamisega. Seepärast tuleks määrus (EÜ) nr 1493/2007 asendada käesoleva määrusega.

Ehkki ELis toodetavate, seadmetes eksportimiseks ette nähtud fluorosüsivesinike koguseid käsitlevad andmed ei ole kontrollväärtuse ja kvoodi arvutamisel asjakohased ning nende esitamine on vabatahtlik, võivad need siiski olla kasulikud turule lastavate fluorosüsivesinike koguste vähendamise majandusliku mõju jälgimisel.

ON VASTU VÕTNUD KÄESOLEVA MÄÄRUSE:

Artikkel 1

Määruse (EL) nr 517/2014 artikli 19 kohaselt nõutavad aruanded esitatakse elektrooniliselt, kasutades komisjoni veebisaidil sel eesmärgil kättesaadavaks tehtud aruandlusvahendit, mis põhineb käesoleva määruse lisas sätestatud vormil.

Artikkel 2

Määrus (EÜ) nr 1493/2007 tunnistatakse kehtetuks.

Artikkel 3

Käesolev määrus jõustub kahekümnendal päeval pärast selle avaldamist Euroopa Liidu Teatajas.

(1) ELT L 150, 20.5.2014, lk 195.

(2) Komisjoni määrus (EÜ) nr 1493/2007, 17. detsember 2007, millega kehtestatakse vastavalt Euroopa Parlamendi ja nõukogu määrusele (EÜ) nr 842/2006 teatavate fluoritud kasvuhoonegaaside tootjate, importijate ja eksportijate poolt esitatava aruande vorm (ELT L 332, 18.12.2007, lk 7).

(3) Euroopa Parlamendi ja nõukogu määrus (EÜ) nr 842/2006, 17. mai 2006, teatavate fluoritud kasvuhoonegaaside kohta (ELT L 161, 14.6.2006, lk 1).

LISA

ÜLDISED SELGITUSED

Kui käesoleva lisa aruandejaotistes ei ole märgitud teisiti, hõlmavad esitatavad andmed ettevõtja tegevust sellel kalendriaastal, mille kohta aruanne esitatakse.

Mõõtühikud, aruandes käsitletavad gaasid, esitatavad üksikasjad ja aasta, mille jooksul läbi viidud tegevuse kohta tuleb esmakordselt aru anda, on määratletud eraldi igas aruandejaotises.

Aruandlusvahendi üldine vorm on esitatud allpool olevates aruandejaotistes. Jaotiste nummerdus ei ole seotud määruses (EL) nr 517/2014 ega elektroonilises aruandlusvahendis kasutatava nummerdusega, vaid seda kasutatakse valemites teatavate väärtuste automaatseks arvutamiseks.

Aruandejaotised

Jaotis 1: Täidavad gaaside tootjad — määruse (EL) nr 517/2014 artikli 19 lõiked 1 ja 2 NING määruse (EL) nr 517/2014 VII lisa punkti 1 alapunktid a ja c

Kohaldatakse esmakordselt sellisest tegevusest aru andmisel, mis on läbi viidud 2014. aastal (esitatakse hiljemalt 31. märtsiks 2015).

Kogused märgitakse tonnides täpsusega kolm kohta pärast koma eraldi iga määruse (EL) nr 517/2014 I või II lisas loetletud gaasi kohta. Esitatakse neid aineid sisaldavate turule lastud segude kogused ning märgitakse ka nendes segudes kasutatud selliste koostisainete kogused, mida ettevõtja ei ole ise tootnud ja mis pärinevad mujalt.

ESITATAV TEAVE MÄRKUSED 1A Liidus asuvate käitiste toodangu üldmaht 1B — liidus asuvatest käitistest pärit sellise toodangu maht, mis koosneb kogutud kõrvalsaadustest või soovimatutest toodetest, kui need saadused või tooted on käitises hävitatud ja neid ei ole eelnevalt turule lastud Hävitamisega tegeleva tootja aruanne hävitatud toodangu üldmahu kohta esitatakse aruandejaotises 8. 1C — liidus asuvatest käitistest pärit sellise toodangu maht, mis koosneb kogutud kõrvalsaadustest või soovimatutest toodetest, kui need saadused või tooted on antud hävitamiseks üle teisele ettevõtjale ja neid ei ole eelnevalt turule lastud Märgitakse hävitamist läbi viiv ettevõtja. AUTOMAATSELT ARVUTATAVAD KOGUSED 1D Sellise hävitatud omatoodangu üldmaht, mida ei ole eelnevalt turule lastud 1D = 1B + 1C 1E Müügivalmis toodang 1E = 1A – 1D

Jaotis 2: Täidavad gaaside importijad — määruse (EL) nr 517/2014 artikli 19 lõige 1 ning määruse (EL) nr 517/2014 VII lisa punkti 2 alapunkt a

Kohaldatakse esmakordselt sellisest tegevusest aru andmisel, mis on läbi viidud 2014. aastal (esitatakse hiljemalt 31. märtsiks 2015).

Kogused märgitakse tonnides täpsusega kolm kohta pärast koma eraldi iga määruse (EL) nr 517/2014 I või II lisas loetletud gaasi kohta, segude kohta, mis sisaldavad vähemalt ühte neist gaasidest, ja imporditud eelsegatud polüoolides sisalduva iga asjaomase gaasi või segu kohta.

Esitatakse üksnes mahtkaubana imporditud gaaside, sealhulgas koos seadmetega lähetatud ja nende seadmete impordijärgseks täitmiseks ette nähtud gaaside kogused, kuid mitte seadmetes sisalduvate gaaside kogused. Andmed toodetes või seadmetes sisalduvate gaaside impordi kohta esitatakse aruandejaotises 11. Esitatavad andmed hõlmavad kogu importi, välja arvatud import transiitveoks läbi liidu tolliterritooriumi ja muude eeskirjade kohane import, mille puhul on lubatud kaupade ajutine liikumine liidu tolliterritooriumil tingimusel, et kaubad ei jää tolliterritooriumile kauemaks kui 45 päevaks.

ESITATAV TEAVE MÄRKUSED 2A Liitu imporditud kogus

Jaotis 3: Täidavad gaaside eksportijad — määruse (EL) nr 517/2014 artikli 19 lõiked 1 ja 2 ning määruse (EL) nr 517/2014 VII lisa punkti 3 alapunktid a ja b

Kohaldatakse esmakordselt sellisest tegevusest aru andmisel, mis on läbi viidud 2014. aastal (esitatakse hiljemalt 31. märtsiks 2015).

Kogused märgitakse tonnides täpsusega kolm kohta pärast koma eraldi iga määruse (EL) nr 517/2014 I või II lisas loetletud gaasi kohta, segude kohta, mis sisaldavad vähemalt ühte neist gaasidest, ja eksporditud eelsegatud polüoolides sisalduva iga asjaomase gaasi või segu kohta.

Käesolevas jaotises esitatakse üksnes mahtkaubana eksporditud gaaside, sealhulgas koos seadmetega lähetatud ja nende seadmete ekspordijärgseks täitmiseks ette nähtud gaaside kogused.

Omatoodangu ja ettevõtja imporditud gaaside kogus, mis on tarnitud teistele liidus asuvatele ettevõtjatele otseseks ekspordiks, esitatakse aruandejaotises 5.

ESITATAV TEAVE MÄRKUSED 3A Liidust eksporditud üldkogus 3B Omatoodangu ekspordi ja ettevõtja imporditud gaaside ekspordi maht AUTOMAATSELT ARVUTATAVAD KOGUSED 3C Teistelt liidus asuvatelt ettevõtjatelt ostetud gaaside ekspordi maht 3C = 3A – 3B ESITATAV TEAVE 3D Ringlussevõtuks eksporditud kogus 3E Taasväärtustamiseks eksporditud kogus 3F Hävitamiseks eksporditud kogus

Jaotis 4: Täidavad gaaside tootjad ja importijad — määruse (EL) nr 517/2014 artikli 19 lõige 1 ning määruse (EL) nr 517/2014 VII lisa punkti 1 alapunkt d ning punkti 2 alapunktid b ja d

Kohaldatakse esmakordselt sellisest tegevusest aru andmisel, mis on läbi viidud 2014. aastal (esitatakse hiljemalt 31. märtsiks 2015).

Kogused märgitakse tonnides täpsusega kolm kohta pärast koma eraldi iga määruse (EL) nr 517/2014 I või II lisas loetletud gaasi kohta, segude kohta, mis sisaldavad vähemalt ühte neist gaasidest, ja eelsegatud polüoolides sisalduva iga asjaomase gaasi või segu kohta.

ESITATAV TEAVE MÄRKUSED 4A Üldvaru 1. jaanuari seisuga 4B — sellest omatoodangu ja ettevõtja imporditud gaaside varu 1. jaanuari seisuga 4C — sellest omatoodangu ja ettevõtja imporditud gaaside varu, mida ei ole eelnevalt turule lastud, 1. jaanuari seisuga Eelkõige müümata omatoodang ja ettevõtja imporditud gaasid, mida ei ole lastud vabasse ringlusse. AUTOMAATSELT ARVUTATAVAD KOGUSED 4D — sellest omatoodangu ja ettevõtja imporditud gaaside varu, mis on eelnevalt turule lastud, 1. jaanuari seisuga Eelkõige ettevõtja imporditud gaasid, mis on lastud vabasse ringlusse. 4D = 4B – 4C 4E sellest muu varu 1. jaanuari seisuga Eelkõige liidusiseselt ostetud gaaside varu. 4E = 4A – 4B ESITATAV TEAVE 4F Üldvaru 31. detsembri seisuga 4G — sellest omatoodangu ja ettevõtja imporditud gaaside varu 31. detsembri seisuga 4H — sellest omatoodangu ja ettevõtja imporditud gaaside varu, mida ei ole eelnevalt turule lastud, 31. detsembri seisuga Eelkõige müümata omatoodang ja ettevõtja imporditud gaasid, mida ei ole lastud vabasse ringlusse. AUTOMAATSELT ARVUTATAVAD KOGUSED 4I — sellest omatoodangu ja ettevõtja imporditud gaaside varu, mis on eelnevalt turule lastud, 31. detsembri seisuga Eelkõige ettevõtja imporditud gaasid, mis on lastud vabasse ringlusse. 4I = 4G – 4H 4J — sellest muu varu 31. detsembri seisuga Eelkõige liidusiseselt ostetud gaaside varu. 4J = 4F – 4G ESITATAV TEAVE 4K Ettevõtja enda taasväärtustatud kogus 4L Ettevõtja enda ringlusse võetud kogus AUTOMAATSELT ARVUTATAVAD KOGUSED 4M Turule lastud üldkogus 4M = 1E + 2A – 3B + 4C – 4H

Jaotis 5: Artikli 15 lõikes 2 sätestatud erandite kohaseks kasutuseks ette nähtud kogused; täidavad fluorosüsivesinike tootjad ja importijad — määruse (EL) nr 517/2014 artikli 19 lõiked 1, 2, 3 ja 4 ning määruse (EL) nr 517/2014 VII lisa punkti 1 alapunkt b ja punkti 2 alapunkt a

Kohaldatakse esmakordselt sellisest tegevusest aru andmisel, mis on läbi viidud 2014. aastal (esitatakse hiljemalt 31. märtsiks 2015).

Kogused märgitakse tonnides täpsusega kolm kohta pärast koma eraldi iga fluorosüsivesiniku kohta (määruse (EL) nr 517/2014 I lisa 1. jaos loetletud gaaside kohta ning vähemalt ühte neist gaasidest sisaldavate segude ja eelsegatud polüoolide kohta).

ESITATAV TEAVE MÄRKUSED 5A Hävitamiseks liitu imporditud kogus Märgitakse hävitamist läbi viiv(ad) ettevõtja(d). Hävitamisega ka ise tegelevate importijate aruanded hävitatud koguse kohta esitatakse aruandejaotises 8. 5B Kogus, mida tootja või importija on kasutanud lähteainena või mille ta on otse tarninud ettevõtjatele lähteainena kasutamiseks Märgitakse lähteainet kasutav(ad) ettevõtja(d). Lähteainet ka ise kasutavate tootjate ja importijate aruanded lähteaine kasutamise kohta esitatakse aruandejaotises 7. 5C Kogus, mis on otse tarnitud ettevõtjatele liidust eksportimiseks ja mida ei ole tarnimise järgselt enne eksporti tehtud liidus muudele isikutele kättesaadavaks Vabatahtlikult märgitav kogus, mis on otse tarnitud ettevõtjatele selliste seadmete tootmiseks liidus, mis järgnevalt liidust otse eksporditakse Märgitakse eksportiv(ad) ettevõtja(d). Esitatakse tõendavad dokumendid. Antakse aru üksnes mahtkaubana turustatud fluorosüsivesinike koguse, mitte toodetes ja seadmetes sisalduva koguse kohta. Otse eksporditavate seadmete tootmiseks tehtud tarnete andmed võib esitada teavitamise eesmärgil ning neis tuleks täpsustada eksportiv seadmetootja ja eksporditud kogus. 5D Kogus, mis on otse tarnitud sõjavarustuses kasutamiseks Märgitakse ettevõtja, kellele sõjavarustuses kasutamiseks ette nähtud kogus on tarnitud. 5E Kogus, mis on otse tarnitud pooljuhtide tootmise sektori ettevõtjale, kes kasutab seda pooljuhtmaterjalide söövitamiseks või aursadestuskambrite puhastamiseks Märgitakse pooljuhtide tootja, kellele see kogus on tarnitud. 5F Kogus, mis on otse tarnitud ettevõtjale, kes toodab farmatseutiliste toimeainete manustamiseks ette nähtud dosaatorinhalaatoreid Märgitakse farmatseutiliste toimeainete manustamiseks ette nähtud dosaatorinhalaatorite tootja, kellele see kogus on tarnitud.

Jaotis 6: ELi turu jaoks ette nähtud gaaside kasutuskategooriad; täidavad gaaside tootjad ja importijad — määruse (EL) nr 517/2014 artikli 19 lõiked 1 ja 2 ning määruse (EL) nr 517/2014 VII lisa punkti 1 alapunkt a ja punkti 2 alapunkt a

Kohaldatakse esmakordselt sellisest tegevusest aru andmisel, mis on läbi viidud 2014. aastal (esitatakse hiljemalt 31. märtsiks 2015).

Kogused märgitakse tonnides täpsusega kolm kohta pärast koma eraldi iga määruse (EL) nr 517/2014 I või II lisas loetletud gaasi kohta ja segude kohta, mis sisaldavad vähemalt ühte neist gaasidest.

ESITATAV TEAVE MÄRKUSED 6A Eksport Fluorosüsivesinike puhul märgitakse siia [6A] sama või suurem kogus kui see, mis on esitatud aruandejaotises 5 kogusena, mis on otse tarnitud ettevõtjatele liidust eksportimiseks ja mida ei ole tarnimise järgselt enne eksporti tehtud liidus muudele isikutele kättesaadavaks [5C]. 6B Hävitamine Fluorosüsivesinike puhul märgitakse siia [6B] sama või suurem kogus kui see, mis on esitatud aruandejaotises 5 kogusena, mis on hävitamiseks liitu imporditud [5A]. 6C Sõjavarustus Fluorosüsivesinike puhul märgitakse siia [6C] sama või suurem kogus kui see, mis on esitatud aruandejaotises 5 kogusena, mis on otse tarnitud sõjavarustuses kasutamiseks [5D]. 6D Jahutus-, kliima- ja kütteseadmed 6E Muud soojusülekandevedelikud 6F Vahtude tootmine 6G Eelsegatud polüoolide tootmine 6H Tuletõrjeseadmed 6I Aerosoolid — meditsiinilised dosaatorinhalaatorid Fluorosüsivesinike puhul märgitakse siia [6I] sama või suurem kogus kui see, mis on esitatud aruandejaotises 5 kogusena, mis on otse tarnitud ettevõtjale, kes toodab farmatseutiliste toimeainete manustamiseks ette nähtud dosaatorinhalaatoreid [5F]. 6J Aerosoolid — muu kasutusotstarve 6K Lahustid 6L Lähteained Fluorosüsivesinike puhul märgitakse siia [6L] sama või suurem kogus kui see, mis on esitatud aruandejaotises 5 kogusena, mida tootja või importija on kasutanud lähteainena või mille ta on otse tarninud ettevõtjatele lähteainena kasutamiseks [5B]. 6M Pooljuhtide tootmine Fluorosüsivesinike puhul märgitakse siia [6M] sama või suurem kogus kui see, mis on esitatud aruandejaotises 5 kogusena, mis on otse tarnitud pooljuhtide tootmise sektori ettevõtjale, kes kasutab seda pooljuhtmaterjalide söövitamiseks või aursadestuskambrite puhastamiseks [5E]. 6N Fotogalvaaniliste seadmete tootmine 6O Muude elektroonikaseadmete tootmine 6P Elektrijaotlate seadmed 6Q Elementaarosakeste kiirendid 6R Magneesiumsurvevalutööd 6S Anestesioloogia 6T Muu või teadmata kasutusotstarve Aru andev isik täpsustab muu(d) kasutusotstarbe(d) ja lisab selgituse teadmata kasutusotstarbe kohta. 6U Lekked ladustamisel, transpordil ja üleviimisel 6V Raamatupidamisega seotud kohandused Sellise koguse märkimisel tuleks lisada selgitus. AUTOMAATSELT ARVUTATAVAD KOGUSED 6W Kõiki kasutuskategooriaid hõlmav üldkogus 6W = 6A + 6B + 6C + 6D + 6E + 6F + 6G + 6H + 6I + 6J + 6K + 6L + 6M + 6N + 6O + 6P + 6Q + 6R + 6S + 6T + 6U + 6V Kui andmed on esitatud õigesti, vastab kõiki kasutuskategooriaid hõlmav üldkogus [6W] liidu turule tarnitud arvestuslikule üldkogusele [6X]. 6X Liidu turule tarnitud üldkogus 6X = 1E + 2A – 3B + 4B – 4G + 4K

Jaotis 7: Täidavad gaaside lähteainena kasutajad — määruse (EL) nr 517/2014 artikli 19 lõige 3 ning määruse (EL) nr 517/2014 VII lisa punkt 5

Kohaldatakse esmakordselt sellisest tegevusest aru andmisel, mis on läbi viidud 2014. aastal (esitatakse hiljemalt 31. märtsiks 2015).

Kogused märgitakse tonnides täpsusega kolm kohta pärast koma eraldi iga määruse (EL) nr 517/2014 I või II lisas loetletud gaasi kohta ja segude kohta, mis sisaldavad vähemalt ühte neist gaasidest.

Märgitakse üksnes kogused, mida tegelikult lähteainena kasutati.

Kui fluorosüsivesinikke (määruse (EL) nr 517/2014 I lisa 1. jaos loetletud gaasid ja vähemalt ühte neist gaasidest sisaldavad segud) lähteainena kasutav ettevõtja on need fluorosüsivesinikud tootnud või importinud, märgitakse kasutatud kogused ka jaotises 5. Kui ettevõtja tootis või importis kõnealused gaasid ja müüs need seejärel teistele ettevõtjatele lähteainena kasutamiseks, märgitakse tarnitud kogused üksnes aruandejaotises 5 ja täpsustatakse lähteainet kasutav ettevõtja.

ESITATAV TEAVE MÄRKUSED 7A Kogus, mida ettevõtja ise on kasutanud lähteainena

Jaotis 8: Täidavad gaase hävitanud ettevõtjad — määruse (EL) nr 517/2014 artikli 19 lõige 2 ning määruse (EL) nr 517/2014 VII lisa punkt 4

Kohaldatakse esmakordselt sellisest tegevusest aru andmisel, mis on läbi viidud 2014. aastal (esitatakse hiljemalt 31. märtsiks 2015).

Kogused märgitakse tonnides täpsusega kolm kohta pärast koma eraldi iga määruse (EL) nr 517/2014 I või II lisas loetletud fluoritud kasvuhoonegaasi kohta ja segude kohta, mis sisaldavad vähemalt ühte neist gaasidest.

Esitatakse gaasi üldkogus, mille aru andev ettevõtja on ise hävitanud. Ettevõtjad, kes on tootjad, esitavad hävitatud omatoodangu koguse ka aruandejaotises 1.

Ettevõtjad, kes on fluorosüsivesinike (määruse (EL) nr 517/2014 I lisa 1. jaos loetletud gaasid ja vähemalt ühte neist gaasidest sisaldavad segud) importijad, esitavad imporditud koguse, mis on hävitatud, aruandejaotises 5.

Käesolevas jaotises ei esitata kogust, mis on hävitamiseks saadetud teistele ettevõtjatele ELis. Hävitamiseks EList eksporditud kogus esitatakse jaotises 3F.

ESITATAV TEAVE MÄRKUSED 8A Kogus, mille aru andev ettevõtja on hävitanud kõrgel temperatuuril põletamise teel 8B Kogus, mille aru andev ettevõtja on hävitanud termilise desorptsiooni teel 8C Kogus, mille aru andev ettevõtja on hävitanud muul meetodil Märgitakse kasutatud hävitamismeetodid. AUTOMAATSELT ARVUTATAVAD KOGUSED 8D Ettevõtja enda hävitatud gaasi üldkogus 8D = 8A + 8B + 8C ESITATAV TEAVE 8E Hävitamisele kuuluv varu 1. jaanuari seisuga 8F Hävitamisele kuuluv varu 31. detsembri seisuga

Jaotis 9: Täidavad tootjad ja importijad, kes on lubanud kasutada fluorosüsivesinike kvooti ettevõtjatel, kes lasevad turule fluorosüsivesinikke sisaldavaid jahutus- ja kliimaseadmeid ning soojuspumpasid — määruse (EL) nr 517/2014 artikli 19 lõige 1 ning määruse (EL) nr 517/2014 VII lisa punkti 1 alapunkt e ja punkti 2 alapunkt c

Kohaldatakse esmakordselt sellisest tegevusest aru andmisel, mis on läbi viidud 2015. aastal (esitatakse hiljemalt 31. märtsiks 2016).

Kogused märgitakse CO2-ekvivalenttonnides täpsusega 1 CO2-ekvivalenttonn, eristamata konkreetseid fluorosüsivesinikke.

Märgitakse andmed üksnes lubade kohta, mis on antud sellel kalendriaastal, mille kohta aruanne esitatakse.

ESITATAV TEAVE MÄRKUSED 9A Kogus, mille ulatuses on eeltäidetud seadmete tootjatele või importijatele antud kvoodi kasutamise luba vastavalt määruse (EL) nr 517/2014 artikli 18 lõikele 2 Märgitakse ettevõtja, kellele luba on antud.

Jaotis 10: Täidavad ettevõtjad, kellele on eraldatud kvoot üksnes määruse (EL) nr 517/2014 artikli 16 lõike 2 kohase teate alusel ja kes on vastavalt määruse (EL) nr 517/2014 artikli 18 lõike 2 teisele lõigule lubanud kasutada fluorosüsivesinike kvooti ettevõtjatel, kes lasevad turule fluorosüsivesinikke sisaldavaid jahutus- ja kliimaseadmeid ning soojuspumpasid — määruse (EL) nr 517/2014 artikli 19 lõige 1 ning määruse (EL) nr 517/2014 VII lisa punkti 1 alapunkt e ja punkti 2 alapunkt c

Kohaldatakse esmakordselt sellisest tegevusest aru andmisel, mis on läbi viidud 2015. aastal (esitatakse hiljemalt 31. märtsiks 2016).

Kogused märgitakse tonnides täpsusega kolm kohta pärast koma eraldi iga fluorosüsivesiniku kohta (määruse (EL) nr 517/2014 I lisa 1. jaos loetletud gaaside ja vähemalt ühte neist gaasidest sisaldavate segude kohta).

Käesolevas aruandejaotises esitatakse andmed fluorosüsivesinike kõikide tarnete kohta, mis on seotud lubadega, mille kohta antakse aru jaotises 9 ja mis on antud sellel kalendriaastal, mille kohta aruanne esitatakse. See teave on vajalik määruse (EL) nr 517/2014 artikli 18 lõike 2 sätetele vastavuse tõendamiseks.

ESITATAV TEAVE MÄRKUSED 10A Gaasi kogus, mis on tarnitud ettevõtjatele, kellele on antud luba fluorosüsivesinikke sisaldavate jahutus- ja kliimaseadmete ning soojuspumpade turule laskmiseks Märgitakse ettevõtja(d), kellele see kogus on tarnitud. Ettevõtjad peaksid koos aruandega esitama lisatõendid kõikide käesolevas jaotises märgitud tarnete kohta (nt arved).

JAOTIS 11: Täidavad vastavalt määruse (EL) nr 517/2014 artikli 19 lõikele 4 ettevõtjad, kes on lasknud turule toodetes ja seadmetes sisalduvaid gaase — määruse (EL) nr 517/2014 artikli 19 lõige 4 ning määruse (EL) nr 517/2014 VII lisa punkt 6

Kohaldatakse esmakordselt sellisest tegevusest aru andmisel, mis on läbi viidud 2014. aastal (esitatakse hiljemalt 31. märtsiks 2015).

Määruse (EL) nr 517/2014 I või II lisas loetletud fluoritud kasvuhoonegaaside ja vähemalt ühte neist gaasidest sisaldavate segude kogused, mis sisalduvad toodetes ja seadmetes, märgitakse tonnides täpsusega kolm kohta pärast koma eraldi iga kategooria kohta. Kui ei ole sätestatud teisiti, märgitakse lisaks gaaside üldkogusele ühikute arv igas kategoorias.

Liidus valmistatud toodete ja seadmete tootjad ei esita andmeid toodete ja seadmete kohta, milles sisalduvad gaasid on eelnevalt liitu imporditud või liidus toodetud. Kui tootja ise toodab liidus mahtkaubana gaasi, mis on ette nähtud kasutamiseks liidus tema valmistatud toodetes ja seadmetes, kajastub asjaomane gaasikogus juba kõnealust toodangut käsitlevates andmetes (aruandejaotis 1) ja seega ei esitata käesolevas jaotises ka seda kogust.

Määruse (EL) nr 517/2014 I või II lisas loetletud fluoritud kasvuhoonegaase sisaldavate toodete ja seadmete importijad esitavad andmed kõikide kõnealuseid gaase sisaldavate imporditud toodete ja seadmete kohta, mille tolliasutused on liidus vabasse ringlusse lubanud. Andmeid eelsegatud polüoolide impordi kohta ei esitata mitte käesolevas jaotises, vaid jaotises 2. Kui imporditud jahutus- ja kliimaseadmetes ning soojuspumpades sisalduvad fluorosüsivesinikud (määruse (EL) nr 517/2014 I lisa 1. jaos loetletud gaasid ja vähemalt ühte neist gaasidest sisaldavad segud) on eelnevalt liidust eksporditud ja nende suhtes on kohaldatud fluorosüsivesinike kvoodist tulenevaid turule laskmise piiranguid, esitatakse see teave aruandejaotises 12, et tõendada vastavust määruse (EL) nr 517/2014 artiklile 14.

Allpool loetletud toote- ja seadmekategooriad hõlmavad asjaomase kategooria toodetes või seadmetes kasutamiseks ette nähtud koostisaineid.

Mõiste „otsene soojusvahetus” on seotud eelkõige õhk-õhk-, vesi-õhk- ja külmakandevedelik-õhk-tüüpi süsteemidega; mõiste „kaudne soojusvahetus” on seotud eelkõige õhk-vesi-, vesi-vesi- ja külmakandevedelik-vesi-tüüpi süsteemide, sealhulgas veepõhiste soojuspumpadega.

AUTOMAATSELT ARVUTATAVAD KOGUSED MÄRKUSED 11A Paiksed sisekliimaseadmed jahutamiseks või kütmiseks 11A = 11A1 + 11A2 + 11A3 + 11A4 + 11A5 + 11A6 + 11A7 + 11A8 + 11A9 + 11A10 + 11A11 + 11A12 + 11A13 + 11A14 ESITATAV TEAVE 11A1 Otsese soojusvahetusega paiksed sisekliimaseadmed jahutamiseks/kütmiseks: eraldi/üheosalised liigutatavad seadmed 11A2 Otsese soojusvahetusega paiksed sisekliimaseadmed jahutamiseks/kütmiseks: eraldi/üheosalised katusele paigaldatavad seadmed 11A3 Otsese soojusvahetusega paiksed sisekliimaseadmed jahutamiseks/kütmiseks: muud tüüpi eraldi/üheosalised seadmed Märgitakse seadme(te) tüüp. 11A4 Otsese soojusvahetusega paiksed sisekliimaseadmed jahutamiseks/kütmiseks: ühe siseosaga seadmed, mis sisaldavad vähemalt 3 kilogrammi külmaainet 11A5 Otsese soojusvahetusega paiksed sisekliimaseadmed jahutamiseks/kütmiseks: ühe siseosaga seadmed, mis sisaldavad alla 3 kilogrammi külmaainet 11A6 Otsese soojusvahetusega paiksed sisekliimaseadmed jahutamiseks/kütmiseks: mitme siseosaga seadmed 11A7 Kaudse soojusvahetusega paiksed sisekliimaseadmed jahutamiseks/kütmiseks: eraldi/üheosalised seadmed majapidamises kasutamiseks 11A8 Kaudse soojusvahetusega paiksed sisekliimaseadmed jahutamiseks/kütmiseks: eraldi/üheosalised seadmed tööstuslikuks või äriotstarbel kasutamiseks 11A9 Kaudse soojusvahetusega paiksed sisekliimaseadmed jahutamiseks/kütmiseks: eraldi/üheosalised seadmed muuks otstarbeks Märgitakse ettenähtud otstarve. 11A10 Kaudse soojusvahetusega paiksed sisekliimaseadmed jahutamiseks/kütmiseks: mitmeosalised seadmed majapidamises kasutamiseks 11A11 Kaudse soojusvahetusega paiksed sisekliimaseadmed jahutamiseks/kütmiseks: mitmeosalised seadmed tööstuslikuks või äriotstarbel kasutamiseks 11A12 Kaudse soojusvahetusega paiksed sisekliimaseadmed jahutamiseks/kütmiseks: mitmeosalised seadmed muuks otstarbeks Märgitakse ettenähtud otstarve. 11A13 Nii otsese kui ka kaudse soojusvahetusega paiksed sisekliimaseadmed jahutamiseks/kütmiseks: eraldi/üheosalised seadmed 11A14 Nii otsese kui ka kaudse soojusvahetusega paiksed sisekliimaseadmed jahutamiseks/kütmiseks: mitmeosalised seadmed AUTOMAATSELT ARVUTATAVAD KOGUSED 11B Paiksed jahutusseadmed 11B = 11B1 + 11B2 + 11B3 + 11B4 + 11B5 + 11B6 + 11B7 + 11B8 + 11B9 + 11B10 + 11B11 + 11B12 + 11B13 + 11B14 ESITATAV TEAVE 11B1 Otsese soojusvahetusega paiksed jahutusseadmed: eraldi/üheosalised seadmed majapidamises kasutamiseks 11B2 Otsese soojusvahetusega paiksed jahutusseadmed: eraldi/üheosalised seadmed tööstuslikuks või äriotstarbel kasutamiseks 11B3 Otsese soojusvahetusega paiksed jahutusseadmed: eraldi/üheosalised seadmed muuks otstarbeks Märgitakse ettenähtud otstarve. 11B4 Otsese soojusvahetusega paiksed jahutusseadmed: mitmeosalised seadmed tööstuslikuks või äriotstarbel kasutamiseks 11B5 Otsese soojusvahetusega paiksed jahutusseadmed: mitmeosalised seadmed muuks otstarbeks Märgitakse ettenähtud otstarve. 11B6 Kaudse soojusvahetusega paiksed jahutusseadmed: eraldi/üheosalised seadmed tööstuslikuks või äriotstarbel kasutamiseks 11B7 Kaudse soojusvahetusega paiksed jahutusseadmed: eraldi/üheosalised seadmed muuks otstarbeks Märgitakse ettenähtud otstarve. 11B8 Kaudse soojusvahetusega paiksed jahutusseadmed: mitmeosalised seadmed tööstuslikuks või äriotstarbel kasutamiseks 11B9 Kaudse soojusvahetusega paiksed jahutusseadmed: mitmeosalised seadmed muuks otstarbeks Märgitakse ettenähtud otstarve. 11B10 Nii otsese kui ka kaudse soojusvahetusega paiksed jahutusseadmed: eraldi/üheosalised seadmed 11B11 Nii otsese kui ka kaudse soojusvahetusega paiksed jahutusseadmed: mitmeosalised seadmed 11B12 Otsese soojusvahetusega paiksed protsessijahutus- või -kuumutusseadmed 11B13 Kaudse soojusvahetusega paiksed protsessijahutus- või -kuumutusseadmed 11B14 Nii otsese kui ka kaudse soojusvahetusega paiksed protsessijahutus- või -kuumutusseadmed 11C Soojuspumbaga pesukuivatid AUTOMAATSELT ARVUTATAVAD KOGUSED 11D Muuks otstarbeks ette nähtud paiksed kütte-/kliimaseadmed, sealhulgas soojuspumbad, ning jahutusseadmed 11D = 11D1 + 11D2 + 11D3 ESITATAV TEAVE 11D1 Otsese soojusvahetusega paiksed kütte-/kliima-/jahutusseadmed muuks otstarbeks Märgitakse seadme(te) tüüp ja otstarve. 11D2 Kaudse soojusvahetusega paiksed kütte-/kliima-/jahutusseadmed muuks otstarbeks Märgitakse seadme(te) tüüp ja otstarve. 11D3 Nii otsese kui ka kaudse soojusvahetusega paiksed kütte-/kliima-/jahutusseadmed muuks otstarbeks Märgitakse seadme(te) tüüp ja otstarve. AUTOMAATSELT ARVUTATAVAD KOGUSED 11E Mobiilsed jahutusseadmed 11E = 11E1 + 11E2 + 11E3 + 11E4 ESITATAV TEAVE 11E1 Mobiilsed jahutusseadmed külmikkergeveokitele (nt kaubikud) 11E2 Mobiilsed jahutusseadmed külmikraskeveokitele (sh veoautod ja haagised) 11E3 Mobiilsed jahutusseadmed külmiklaevadele 11E4 Muud mobiilsed jahutusseadmed Märgitakse seadme(te) tüüp. AUTOMAATSELT ARVUTATAVAD KOGUSED 11F Mobiilsed kliimaseadmed 11F = 11F1 + 11F2 + 11F3 + 11F4 + 11F5 + 11F6 + 11F7 + 11F8 + 11F9 ESITATAV TEAVE 11F1 Mobiilsed kliimaseadmed sõiduautodele 11F2 Mobiilsed kliimaseadmed bussidele 11F3 Mobiilsed kliimaseadmed kaubikutele (kergeveokid) 11F4 Mobiilsed kliimaseadmed veoautodele ja haagistele (raskeveokid) 11F5 Mobiilsed kliimaseadmed põllu- ja metsamajanduses kasutatavatele ja ehitussõidukitele 11F6 Mobiilsed kliimaseadmed raudteesõidukitele 11F7 Mobiilsed kliimaseadmed laevadele 11F8 Mobiilsed kliimaseadmed lennukitele ja helikopteritele 11F9 Muud mobiilsed kliimaseadmed Märgitakse seadme(te) tüüp. AUTOMAATSELT ARVUTATAVAD KOGUSED 11G Jahutus- ja kliimaseadmed ning soojuspumbad kokku 11G = 11A + 11B + 11C + 11D + 11E + 11F 11H Vahutooted 11H = 11H1 + 11H2 + 11H3 + 11H4 ESITATAV TEAVE 11H1 Ekstrudeeritud polüstüreenist isolatsiooniplaadid Märgitakse ekstrudeeritud polüstüreenist plaatide kogus kuupmeetrites (tonnides märgitud fluoritud gaaside sisalduse juurde). 11H2 Polüuretaanist isolatsiooniplaadid Märgitakse ekstrudeeritud polüuretaanist plaatide kogus kuupmeetrites (tonnides märgitud fluoritud gaaside sisalduse juurde). 11H3 Ühekomponendiline vaht Mõõtühikuna võib kasutada ühekomponendilise vahu pudelite arvu (lisatakse tonnides märgitud fluoritud gaaside sisalduse juurde). 11H4 Muud vahutooted Märgitakse tootekategooria(d). Andmed eelsegatud polüoolide (nt vahusüsteemides/-mahutites sisalduvad polüoolid) impordi kohta esitatakse mitte käesolevas jaotises, vaid jaotises 2. Märgitakse vahutoodete kogus kuupmeetrites, tonnides või toote-/seadmeühikutes (tonnides märgitud fluoritud gaaside sisalduse juurde). 11I Tuletõrjeseadmed (sealhulgas sõidukitesse paigaldatud süsteemid) 11J Meditsiinilised ja farmatseutilised aerosoolid 11K Muud kui meditsiinilised aerosoolid 11L Meditsiiniseadmed (aerosoolita) 11M Elektrijaotlate seadmed elektri ülekandmiseks ja jaotamiseks 11N Muud seadmed elektri ülekandmiseks ja jaotamiseks 11O Elementaarosakeste kiirendid 11P Muud tooted ja seadmed, mis sisaldavad määruse (EL) nr 517/2014 I või II lisas loetletud gaase Märgitakse toote- või seadmekategooria(d). Mõõtühikuna võib kasutada mahuühikuid, kaaluühikuid või toote-/seadmeühikuid (lisatakse tonnides märgitud fluoritud gaaside sisalduse juurde). AUTOMAATSELT ARVUTATAVAD KOGUSED 11Q Määruse (EL) nr 517/2014 I või II lisas loetletud fluoritud gaase sisaldavad tooted ja seadmed kokku 11Q = 11G + 11H + 11I + 11J + 11K + 11L + 11M + 11N + 11O + 11P

Jaotis 12: Täidavad jahutus- ja kliimaseadmete ning soojuspumpade importijad, kui imporditud seadmetes sisalduvad fluorosüsivesinikud on eelnevalt liidust eksporditud ja eksportiv ettevõtja on tarninud need otse seadmetootjale ning nende suhtes on kohaldatud fluorosüsivesinike kvoodist tulenevaid liidu turule laskmise piiranguid — määruse (EL) nr 517/2014 artikli 19 lõige 5 ning määruse (EL) nr 517/2014 VII lisa punkt 6

Kohaldatakse esmakordselt sellisest tegevusest aru andmisel, mis on läbi viidud 2017. aastal (esitatakse hiljemalt 31. märtsiks 2018).

Kogused märgitakse tonnides täpsusega kolm kohta pärast koma eraldi iga fluorosüsivesiniku kohta (määruse (EL) nr 517/2014 I lisa 1. jaos loetletud gaaside ja vähemalt ühte neist gaasidest sisaldavate segude kohta).

ESITATAV TEAVE MÄRKUSED 12A Fluorosüsivesinike kogus imporditud seadmetes, mis on täidetud liidust eelnevalt eksporditud fluorosüsivesinikega, mille suhtes on kohaldatud fluorosüsivesinike kvoodist tulenevaid liidu turule laskmise piiranguid Märgitakse fluorosüsivesinikke eksportinud ettevõtja(d) ja eksportimise aasta(d).

Jaotis 13: Täidavad jahutus- ja kliimaseadmete ning soojuspumpade importijad, kui imporditud seadmetes sisalduvad fluorosüsivesinikud on saadud lubade kaudu kvoodisüsteemis arvesse võetud — määruse (EL) nr 517/2014 artikli 19 lõige 5 ning määruse (EL) nr 517/2014 VII lisa punkt 6

Kohaldatakse esmakordselt sellisest tegevusest aru andmisel, mis on läbi viidud 2017. aastal (esitatakse hiljemalt 31. märtsiks 2018).

Kogused märgitakse CO2-ekvivalenttonnides täpsusega 1 CO2-ekvivalenttonn, eristamata konkreetseid fluorosüsivesinikke (määruse (EL) nr 517/2014 I lisa 1. jaos loetletud gaasid ja vähemalt ühte neist gaasidest sisaldavad segud).

Ettevõtjad annavad aru kõikidest lubadest, mis on saadud fluorosüsivesinike kvoodi kasutamiseks ning mis hõlmavad jahutus- ja kliimaseadmetes ning soojuspumpades sisalduvate fluorosüsivesinike turule laskmist sellel kalendriaastal, mille kohta aruanne esitatakse.